જોકે પ્લાસ્ટિકનાં ઝભલા, ચ્હાનાં કપ સામેની ઝુંબેશની વ્યાપક અસર થતાં નાગરિકો તથા વેપારીઓ ઝભલા-કપ વગેરેનો ઉપયોગ કરવાનું ટાળતાં થઇ ગયાં છે, એટલું જ નહીં, શાસક ભાજપનાં આગેવાનો-ધારાસભ્યો તથા કોર્પોરેટરોએ તો કાપડની અને કાગળની કોથળીઓનાં ઉપયોગ કરવાની સલાહ આપતાં મેસેજ અને ભાજપના સિમ્બોલવાળી થેલીઓનું વિતરણ પણ શરૂ કરી દીધું હતું. તેવા સંજોગોમાં પ્લાસ્ટિક સામેની ઝુંબેશ મોળી પાડી દેવા પાછળનાં કારણો રહસ્ય બની રહ્યાં છે.